കൊല്ലത്ത് വനം വകുപ്പ് കാട്ടു പന്നികളെ കൊന്നു തുടങ്ങി കൊല്ലം: കൊല്ലം ജില്ലയുടെ കിഴക്കന് മേഖലയില് കൃഷി നാശം വരുത്തുന്ന പന്നികളെ വനം വകുപ്പ് ഉദ്യോഗസ്ഥര് കൊന്നു തുടങ്ങി. കൊല്ലം ജില്ലയുടെ കിഴക്കന് മേഖലയില് വന്യമൃഗങ്ങള് കൃഷി നശിപ്പിക്കുന്നത് പതിവാണ്. ഇത് മൂലം കൃഷിയിറക്കാന് നിവര്ത്തിയില്ലാതെ ദുരിതത്തിലായിരുന്നു കര്ഷകര്. കൃഷിയിടത്തില് പണിയെടുക്കുന്നതിന് ഇടയില് കാട്ടു പന്നിയുടെ ആക്രമണത്തില് പരിക്കേറ്റ് കര്ഷകര് ആശുപത്രിയില് ചികിത്സയില് കഴിയേണ്ടി വന്ന സംഭവം വരെ ഉണ്ടായി. എന്നാല് സര്ക്കാര് ഉത്തരവിന് പിന്നാലെ കൃഷി നാശം വരുത്തുന്ന പന്നികളെ കൊല്ലാനുള്ള നടപടി വനം വകുപ്പ് ആരംഭിച്ചു. അഞ്ചല് അരീപ്ലാച്ചി, അലയമണ്, കടക്കല് മേഖലകളില് നിന്നായി കഴിഞ്ഞ രണ്ട് ദിവസത്തിനിടെ കൃഷി നശിപ്പിച്ചുകൊണ്ടിരുന്ന അഞ്ചോളോം പന്നികളെയാണ് പരാതിയുടെ അടിസ്ഥാനത്തില് വനം വകുപ്പ് ഉദ്യോഗസ്ഥര് വെടിവെച്ചു കൊന്നത്. വരും ദിവസങ്ങളിലും കര്ഷകരുടെ പരാതിയിന്മേല് നടപടികള് തുടരും